ข้อบัญญัติองค์การบริหารส่วนตำบลงิ้วรายข้อบัญญัติองค์การบริหารส่วนตำบลงิ้วรายเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในเขตองค์การบริหารส่วนตำบลงิ้วรายอำเภอตะพานหิน จังหวัดพิจิตรพ.ศ. ๒๕๕๖ อาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคาร พ.ศ.๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบมาตรา ๓๒ มาตรา ๓๓ มาตรา ๔๑ มาตรา ๔๒ และมาตรา ๔๓ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย และมาตรา ๗๑แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ องค์การบริหารส่วนตำบลงิ้วรายโดยความเห็นชอบของสภาองค์การบริหารส่วนตำบลงิ้วราย และนายอำเภอตะพานหินจึงตราข้อบัญญัติไว้ ดังต่อไปนี้ข้อ ๑ ข้อบัญญัตินี้เรียกว่าข้อบัญญัติองค์การบริหารส่วนตำบลงิ้วราย เรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในเขตองค์การบริหารส่วนตำบลงิ้วรายอำเภอตะพานหิน จังหวัดพิจิตร พ.ศ. ๒๕๕๖ข้อ๒[๑] ข้อบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมที่ออกตามความในพระราชบัญญัติการผังเมืองพ.ศ. ๒๕๑๘ ในท้องที่ตามข้อ ๓ข้อ๓ ในข้อบัญญัตินี้(๑) บริเวณที่ ๑หมายความว่า พื้นที่ในบริเวณ ดังต่อไปนี้(๑.๑) ด้านเหนือ จดแม่น้ำน่านฝั่งตะวันออก ที่จุดซึ่งอยู่ห่างจากเส้นแบ่งเขตการปกครองตำบลตะพานหิน (หลักเขตที่๒) ไปทางทิศตะวันตกเฉียงเหนือตามแนวแม่น้ำน่าน เป็นระยะ ๕๔๓ เมตร ไปทางทิศตะวันออกจนบรรจบกับทางหลวงชนบท พจ.๔๐๓๔ ฟากตะวันตกที่จุดซึ่งอยู่ห่างจากเส้นแบ่งเขตการปกครองตำบลตะพานหินบรรจบกับทางหลวงชนบทพจ.๔๐๓๔ เป็นระยะ ๘๐๐ เมตรด้านตะวันออก จดทางหลวงชนบทพจ.๔๐๓๔ ฟากตะวันตกด้านใต้ จดเส้นแบ่งเขตการปกครองระหว่างตำบลงิ้วรายกับตำบลตะพานหินด้านตะวันตก จดแม่น้ำน่านฝั่งตะวันออกยกเว้นพื้นที่โรงเรียนเทศบาล ๒ และการประปาตะพานหินการประปาส่วนภูมิภาค(๑.๒) ด้านเหนือ จดเส้นแบ่งเขตการปกครองระหว่างตำบลงิ้วรายกับตำบลตะพานหินด้านตะวันออก จดเส้นแบ่งเขตการปกครองระหว่างตำบลงิ้วรายกับตำบลหนองพยอมด้านใต้ จดเส้นตั้งฉากกับเส้นแบ่งเขตการปกครองตำบลงิ้วรายที่จัดซึ่งอยู่ห่างจากเส้นแบ่งเขตการปกครองตำบลตะพานหิน (หลักเขตที่ ๖)ไปทางทิศใต้ตามแนวแบ่งเขตการปกครองตำบลงิ้วราย เป็นระยะ ๕๕๐ เมตรจนบรรจบกับแนวเขตทางรถไฟฟากตะวันออกที่จุดซึ่งอยู่ห่างจากแนวเส้นแบ่งเขตการปกครองตำบลตะพานหิน (หลักเขตที่๘) เป็นระยะ ๒๑๐ เมตรด้านตะวันตก จดแนวเขตทางรถไฟสายเหนือฟากตะวันออกยกเว้นพื้นที่โรงเรียนตะพานหินและวัดสันติพลาราม(๒) บริเวณที่ ๒หมายความว่า พื้นที่ในบริเวณ ดังต่อไปนี้ด้านเหนือ จดเส้นแบ่งเขตการปกครองระหว่างตำบลงิ้วรายกับตำบลตะพานหินด้านตะวันออก จดถนนตะพานหิน-บางมูลนากฟากตะวันตกด้านใต้ จดถนนสาธารณะไม่ปรากฏชื่อฟากเหนือด้านตะวันตก จดแม่น้ำน่านฝั่งตะวันออกยกเว้นพื้นที่วัดหาดแตงโม และโรงเรียนวัดหาดแตงโมจันทรประเสริฐ(๓) บริเวณที่ ๓หมายความว่า พื้นที่ในบริเวณ ดังต่อไปนี้(๓.๑) ด้านเหนือ จดแม่น้ำน่านฝั่งตะวันออก ที่จุดซึ่งอยู่ห่างจากเส้นแบ่งเขตการปกครองตำบลตะพานหิน (หลักเขตที่๒) ไปทางทิศเหนือตามแนวแม่น้ำน่าน เป็นระยะ ๑,๙๖๓ เมตร ไปทางทิศตะวันออกจนบรรจบกับแนวศูนย์กลางเขตทางรถไฟสายเหนือที่จุดซึ่งอยู่ห่างจากเส้นแบ่งเขตการปกครองตำบลตะพานหิน (หลักเขตที่ ๓)ไปทางทิศเหนือตามแนวเขตทางรถไฟสายเหนือ เป็นระยะ ๑,๒๑๗ เมตรจนบรรจบกับเส้นแบ่งเขตการปกครองตำบลงิ้วรายที่จุดซึ่งอยู่ห่างจากเส้นแบ่งเขตการปกครองตำบลตะพานหิน (หลักเขตที่ ๕)ไปทางทิศเหนือ ตามแนวเส้นแบ่งเขตการปกครองตำบลงิ้วรายเป็นระยะ ๑,๑๒๕ เมตรด้านตะวันออก จดเส้นแบ่งเขตการปกครองระหว่างตำบลงิ้วรายกับตำบลหนองพยอมด้านใต้ จดเส้นแบ่งเขตการปกครองระหว่างตำบลงิ้วรายกับตำบลตะพานหินด้านตะวันตก จดแม่น้ำน่านฝั่งตะวันออกยกเว้นพื้นที่บริเวณที่ ๓ วัดฉิมพลีวัน (วัดงิ้วราย)โรงเรียนวัดฉิมพลีวัน โรงพยาบาลสมเด็จพระยุพราชตะพานหิน และสวนเฉลิมพระเกียรติ ร.๙(๓.๒) ด้านเหนือ จดเส้นแบ่งเขตการปกครองระหว่างตำบลงิ้วรายกับตำบลตะพานหินด้านตะวันออก จดเส้นแบ่งเขตการปกครองระหว่างตำบลงิ้วรายกับตำบลหนองพยอมด้านใต้ จดเส้นแบ่งเขตการปกครองตำบลงิ้วรายที่จุดซึ่งอยู่ห่างจากเส้นแบ่งเขตการปกครองตำบลตะพานหิน (หลักเขตที่ ๖)ไปทางทิศใต้ตามแนวเส้นแบ่งเขตการปกครองตำบลงิ้วราย เป็นระยะ ๒,๑๕๐ เมตรไปทางทิศตะวันตกเฉียงใต้ จนบรรจบกับศูนย์กลางเขตทางรถไฟสายเหนือที่จุดซึ่งอยู่ห่างจากแนวศูนย์กลางทางหลวงแผ่นดินหมายเลข ๑๑๓(ทางแยกเข้าท่าเรือตะพานหิน) บรรจบกับแนวเขตทางรถไฟสายเหนือ ไปทางทิศใต้ตามแนวเขตทางรถไฟสายเหนือ เป็นระยะ ๒,๐๑๓ เมตรจนบรรจบกับแม่น้ำน่าน ฝั่งตะวันออกที่จุดซึ่งอยู่ห่างจากถนนสาธารณะไม่ปรากฏชื่อไปทางทิศใต้ ตามแนวแม่น้ำน่านเป็นระยะ ๔๐๙ เมตรด้านตะวันตก จดแม่น้ำน่านฝั่งตะวันออก และจดแนวเขตทางรถไฟสายเหนือ ฟากตะวันออกยกเว้นพื้นที่บริเวณที่ ๑ บริเวณที่ ๒โรงเรียนตะพานหิน วัดหนองพยอม และวัดสันติพลารามทั้งนี้ ตามแผนที่ท้ายข้อบัญญัตินี้ข้อ๔ ให้กำหนดพื้นที่บางส่วนในเขตองค์การบริหารส่วนตำบลงิ้วรายอำเภอตะพานหิน จังหวัดพิจิตร ภายในบริเวณแนวเขตตามแผนที่ท้ายข้อบัญญัตินี้เป็นบริเวณห้ามก่อสร้างอาคารชนิดและประเภท ดังต่อไปนี้(ก)ภายในบริเวณที่ ๑ ห้ามบุคคลใดก่อสร้างอาคาร ดังต่อไปนี้(๑)โรงงานทุกประเภทตามกฎหมายว่าด้วยโรงงานเว้นแต่โรงงานที่ประกอบกิจการโดยไม่ก่อเหตุรำคาญตามกฎหมายว่าด้วยการสาธารณสุขหรือไม่เป็นมลพิษต่อชุมชนหรือสิ่งแวดล้อม ตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ(๒)คลังสินค้าที่ประกอบกิจการเกี่ยวกับสารเคมีเพื่อการขายส่งหรือการผลิต(๓)คลังเชื้อเพลิงเพื่อการขายส่ง(๔)สถานที่บรรจุก๊าซ สถานที่เก็บก๊าซ และห้องบรรจุก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านก๊าซ สถานที่ใช้ก๊าซและสถานที่จำหน่ายก๊าซ(๕)คลังวัตถุระเบิดตามกฎหมายว่าด้วยวัตถุอันตราย(๖)อาคารเลี้ยงสัตว์ทุกชนิดเพื่อการค้าหรือก่อเหตุรำคาญตามกฎหมายว่าด้วยการสาธารณสุข(๗)โรงกำจัดขยะมูลฝอย(ข)ภายในบริเวณที่ ๒ ห้ามบุคคลใดก่อสร้างอาคาร ดังต่อไปนี้(๑)สถานที่สงเคราะห์หรือรับเด็ก(๒)สถานสงเคราะห์หรือรับเลี้ยงคนชรา(๓)สุสานและฌาปนสถานตามกฎหมายว่าด้วยสุสานและฌาปนสถาน(ค)ภายในบริเวณที่ ๓ ห้ามบุคคลใด ก่อสร้างโรงงานทุกประเภทตามกฎหมายว่าด้วยโรงงานเว้นแต่โรงงานที่ประกอบกิจการโดยไม่ก่อเหตุรำคาญตามกฎหมายว่าด้วยการสาธารณสุขหรือไม่เป็นมลพิษต่อชุมชนหรือสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติข้อ๕ ภายในบริเวณพื้นที่ที่กำหนดตามข้อ๔ ห้ามบุคคลใดดัดแปลง หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ข้อ๖ อาคารที่มีอยู่แล้วในพื้นที่ที่กำหนดตามข้อ๔ ก่อนหรือในวันที่ข้อบัญญัตินี้ใช้บังคับให้ได้รับยกเว้นไม่ต้องปฏิบัติตามข้อบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ข้อ๗ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยการนั้นก่อนวันที่ข้อบัญญัตินี้ใช้บังคับและยังก่อสร้าง ดัดแปลงหรือการเปลี่ยนการใช้ไม่แล้วเสร็จ ให้ได้รับการยกเว้นไม่ต้องปฏิบัติตามข้อบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ๘ ให้นายกองค์การบริหารส่วนตำบลงิ้วรายรักษาการตามข้อบัญญัตินี้ประกาศ ณ วันที่ ๑๕พฤษภาคม พ.ศ. ๒๕๕๖สมศักดิ์ พวงบานชื่นนายกองค์การบริหารส่วนตำบลงิ้วราย[เอกสารแนบท้าย]๑.แผนที่ท้ายข้อบัญญัติองค์การบริหารส่วนตำบลงิ้วราย เรื่อง กำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภท ในพื้นที่บางส่วนในเขตองค์การบริหารส่วนตำบลงิ้วรายอำเภอตะพานหิน จังหวัดพิจิตร พ.ศ. ๒๕๕๖(ดูข้อมูลจากภาพกฎหมาย)ปริยานุช/ผู้จัดทำ๓๐ กรกฎาคม ๒๕๕๖โชติกานต์/ผู้ตรวจ๑๓ สิงหาคม ๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๘๘ ง/หน้า ๘๗/๒๕ กรกฎาคม ๒๕๕๖